id en en en en id en en fr ms ca id en en en id en en fr ms ca id id id id id id id id id id id id id id id id ms id id ms id id id id id id id id id en id id id ms ms ms id id ms ms id id en en en en en de en en nl en en en ms id en id en id en ms fr en id id en en en id id en en en lv id ms ja en en en id fi en en id id en en en en id en en en en id en en fy en id ms id id en de en id id en en en en fa en en en en en en es en en ms en fr en en en en en id en en
Abi Memandu Mesin Teroka Masa Sempena Cuti Sekolah – Saifulislam.Com
Friday , September 2 2022
“Abi, akak teringin sangat nak tengok, macam mana orang dulu-dulu kerja” kata Naurah.
“Kerja yang macam mana akak maksudkan?” saya bertanya.
Kereta kami bergerak perlahan-lahan dalam kesesakan jalan raya menuju tol Putra Mahkota.
“Ye lah, macam cerita Mr. Peabody and Sherman hari tu. Akak nak tengok macam mana orang dulu-dulu hantar mesej guna kain, kibas-kibas dekat asap. Kalau setakat dalam buku, tak fun rasanya” jelas beliau.
“Oh, macam itu. Ada. Abi yakin dekat Youtube mesti ada banyak dokumentari yang tunjukkan kerja-kerja macam yang akak cakap itu. Nanti abi carikan, Insha-Allah” saya menjawab.
“Itulah, kalau buka iPad, tengoklah Youtube. Google. Asyik main Minecraft sahaja!” dua jejaka menyampuk dari belakang.
Saya hanya ketawa. Tidak mahu menambah rencah.
Sudah lama saya tidak menulis di blog tentang hal-hal kekeluargaan. Tidak banyak yang mampu saya ceritakan.
Semasa cuti sekolah baru-baru ini, saya membawa keluarga bercuti ke Desaru. Tiada sebab yang spesifik mengenai Desaru, kecuali saya mahu mengambil peluang mengenal negeri Johor. Saya tiada saudara mara orang Johor. Hanya kenalan yang pada peringkat umur sekarang, sudah masuk ke peringkat no news is a good news.
Sesudah tiba di Desaru, barulah saya dan isteri melayari internet mencari maklumat untuk mengetahui daya tarikan utama di sekitar kawasan berdekatan. Sibuk dengan pelbagai tugasan, hingga tidak sempat buat homework. Banyak juga lokasi yang kami lawati seperti Ladang Burung Kasawari (Ostrich) di Sungai Rengit, Pengerang juga Taman Buaya di Teluk Sengat. Kedua-dua lokasi ini adalah yang terbesar dalam kategorinya di negara kita, namun kurang mendapat liputan. Kemudahan yang disediakan di sini juga bagus, pada menyertakan elemen pendidikan kepada anak-anak (dan ibu bapa mereka).
Namun, lawatan ke Desaru secara spesifiknya menjadi peluang yang saya ambil untuk melawat Kota Johor Lama, tidak jauh dari Taman Buaya di Teluk Sengat.
Kompleks Sejarah Kota Johor Lama yang kami lawati ini terletak di bawah penyelenggaraan Jabatan Muzium Malaysia semenjak tahun 1970. Sejujurnya, saya juga tidak tahu akan kewujudan kompleks ini. Papan tanda yang diletakkan di persimpangan tol Lebuhraya Senai – Desaru itu yang memberitahu kami akan kewujudannya. Keletihan oleh cuaca yang panas, hampir-hampir menyebabkan kami membatalkan hasrat, kerana saya tidak seronok masuk ke komplek sendirian, andai keluarga memilih untuk duduk sahaja di dalam kereta.
Tetapi isteri saya bersemangat mengajak.
Anak-anak juga mahu melawat.
Saya jadi teruja, dan kami langsung menuju ke kompleks berkenaan dalam gerimis hujan yang seperti turun untuk menyejukkan kepanasan sepanjang pagi.
Kota Johor Lama yang kami lawati ini terletak di tebing kiri Sungai Johor.
Saya sendiri sebagai murid sejarah, fokus kepada Dawlah Uthmaniyyah menyebabkan saya kurang arif, jauh sekali mahir, dengan sejarah tempatan. Kota Johor Lama ini signifikan, untuk memahami sejarah negara kita pasca kejatuhan Melaka 1511.
Sejarahnya bermula pada tahun 1540 apabila Sultan Alauddin Riayat Shah II (Raja Johor kedua 1528-1564) berpindah ke Tanjung Batu yang terletak di tepi Sungai Johor. Baginda mendirikan kota ini, dan kerajaan Johor menjadi sebuah kerajaan yang kuat sehingga dapat mematahkan serangan Acheh beberapa kali.
Paulo de Lima Pareira melaporkan bahawa dalam serangan yang dilakukan ke atas kota ini, Portugis memusnahkan langsung pusat pemerintahan Kota Johor Lama lalu dibakar dan Kota Batunya dimusnahkan. 800 pucuk meriam gangsa, emas, perak, dan lebih seribu buah perahu besar dan kecil dirampas. Menurutnya kapal yang membawa rampasan perang ini telah karam di perairan Indonesia. Sejak dari tarikh itu pusat pemerintahan di Tanjung Batu dengan Kota Batunya yang gagah tidak lagi dijadikan ibu negeri oleh sultan-sultan Johor yang berikutnya.
Kota Johor Lama terbiar buat seketika hinggalah zaman pemerintahan Sultan Ibrahim (1677-1685). Pada tahun 1678, Laksamana Tun Abdul Jamil Paduka Raja (bapa mertua Sultan Ibrahim) telah datang ke Johor Lama dari Siak dan membunuh Temenggong. Sultan Ibrahim telah cuba membina semula Johor Lama dan memindahkan pusat pemerintahan ke sana tetapi tidak tercapai kerana mangkat di Riau pada 16 Februari 1685. Kota Batu Johor Lama menjadi tempat bersemayan sementara Sultan Mahmud Shah II (1685-1699). Pada ketika itu pusat pemerintahan baginda terletak di Pasir Raja, Kota Tinggi (Kampung Makam sekarang). Selepas baginda mangkat, Kota Johor Lama tidak digunakan lagi.
Kegemilangan Kota Johor Lama di dalam sejarah pemerintahan kesultanan Melayu Johor tidak boleh dipandang ringan. Ia pernah menjadi ibu negeri sebanyak dua kali iaitu pada zaman pemerintahan Sultan Alauddin Riayat Shah selama 24 tahun (1540-1564), dan pada zaman kemuncak kegemilangan Sultan Ali Jalla Abdul Jalil Shah II selama 13 tahun (1574-1587).
Pada ketika ini yang wujud hanyalah tinggalan kota yang dipulihara berterusan. Kemakmuran dan kemegahan dan kemegahan kesultanan Melayu di Kota Batu (Johor Lama) musnah ditelan zaman. Apa yang tinggal hanyalah sebuah perkampungan yang sunyi, tenang dan damai. [rujukan: http://www.jmm.gov.my/ms/kompleks-sejarah-kota-johor-lama]
Isteri dan anak-anak saya khusyuk menonton video dokumentari yang disiarkan di dalam muzium di komplek berkenaan. Saya tidak tahu sejauh mana momentum ini boleh terus subur, namun saya benar-benar berharap agar sekurang-kurangnya ada seorang anak kami yang berminat dengan bidang sejarah, menjadi teman berdiskusi dengan saya di usia tua, agar tercegah dari nyanyuk dan berhabuknya perpustakaan rumah kami.
Akan tetapi, filem Mr. Peabody and Sherman yang kami tonton bersama, memberikan satu suntikan penting. Selain isu kebapaan oleh pemenang anugerah nobel hebat iaitu Mr. Peabody dengan anak angkatnya Sherman, filem animasi ini mengenengahkan latar belakang sejarah yang panjang dan menarik hingga anak-anak saya jadi teruja dengan bidang sejarah.
Selepas filem animasi Free Birds pada tahun 2013 yang memaparkan pembetulan zaman semasa adalah dengan ‘membetulkan kejadian sejarah’ yang agak konseptual untuk anak-anak, filem Mr. Peabody and Sherman ini memperkenalkan kepada kita King Tutankhamun di era Ancient Egypt. Bukan sahaja Penny, musuh (rakan) Sherman tercampak masuk ke era itu dan mahu mengahwini ‘King Tut’, beberapa maklumat sejarah tentang ritual serta kepercayaan di zaman itu turut diselitkan sama.
Kami juga mengembara menyertai Perang Trojan War menentang City of Troy, singgah ke era Renaissance Eropah di Florence bersama Leonardo da Vinci dan Monalisa. Perjalanan diteruskan lagi ke era Revolusi Perancis  hingga ke zaman Reign of Terror dengan kelucuan-kelucuan bersama Maximilien de Robespierre yang dalam kehidupan sebenar, adalah seorang yang menggerunkan. Turut serta adalah sejarah American sendiri bersama Petersons, George Washington, Abraham Lincoln dan Bill Clinton.
Saya juga beberapa kali cuba memenuhi undangan beberapa pihak untuk menyampaikan ceramah kepada pelajar sekolah menengah dengan topik khusus berkaitan sejarah. Sehari sebelum bertolak ke Desaru tempoh hari, saya telah menyampaikan sebuah ceramah di Sekolah Menengah Sains Banting dengan tajuk “Sejarah: Pengembaraan Sains Forensik Masa”.
Saya cuba untuk memperlihatkan kepada pelajar sains, bahawa sejarah sebenarnya adalah sebuah sains. Saya gunakan istilah forensik masa kerana sejarah itulah adalah sebuah sains yang menyiasat serta menganalisa maklumat lepas. Ia saya sampaikan dalam bentuk sebuah pengembaraan agar elemen adrenaline boleh dicetuskan serba sedikitnya.
Teringat saya kepada anak-anak, apabila ditanya “ayah awak kerja apa”, mereka menjawab, “Abi kerja Indiana Jones.”
Dalam tekanan saya menyiapkan disertasi, kepala turut ligat menyusun idea, untuk memperkenalkan Mu’arrikhūn Club, sebagai Kelab Sejarah untuk aktiviti ko-kurikulum di Khalifah Model Secondary School.
Kemenangan sahabat saya, Fatih Kayacan dalam pilihanraya kerajaan tempatan di Bolvadin baru-baru ini juga, membuka jalan kepada perancangan kami, menggerakkan program kerjasama antara Bolvadin dengan Malaysia. Antaranya adalah program pertukaran pelajar antarabangsa antara pelajar Khalifah Model Secondary School dengan pelajar di sekolah-sekolah sekitar Bolvadin dan Afyon.
Moga ia impian dan perancangan, bukan sekadar angan.angan.
Masih banyak usaha yang diperlukan untuk membumikan ilmu sejarah.
Nampaknya, mahu bercerita tentang keluarga pun, akhirnya jadi artikel sejarah juga.
Previous Jenayah Akademik Aktivis Dakwah Kampus
Next Merawat Sebuah ‘Tidak Faham’
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
03/04/2014 at 11:56 AM
Salam Ustaz. Apa kata kalau ustaz buat group Mu’arrikhūn Club di Facebook dahulu. Kita kumpulkan seberapa ramai anak muda yang betul-betul berminat dan komited untuk menyumbang. Aturkan pertemuan di mana-mana supaya kita boleh brain storm dan berkongsi idea untuk merealisasikan idea Ustaz.
Ana sendiri sangat berminat untuk turut serta. Walaupun diri ini macam ”tin kosong” tiada berisi ilmu sejarah sangat. Dapat jadi AJK susun kerusi meja untuk meeting pun jadilah. 🙂
03/04/2014 at 12:13 PM
Saya kurang percaya dengan ‘kesetiaan’ warga Facebook. Semua benda, hanya dilintasi sekadar seperti kereta melintas papan tanda di tepi jalan, sepanjang jalan.
Halaman ini hanya dibaca, serba sedikit di’share’. Hampir tiada aktiviti perbincangan.
03/04/2014 at 4:38 PM
Benar kata Ustaz. Perjalanan menuju pembudayaan ilmu di Malaysia masih samar, tenggelam timbul. Yang disangka ilmu pula kadang palsu.
03/04/2014 at 1:17 PM
ya merindukan sentuhan cerita kekeluargaan dari ustaz yang banyak dijadikan iktibar untuk menyusun struktur keluarga kecil kami.
Namun, bak kata ustaz, “akhirnya jadi artikel sejarah juga”. hehe..
03/04/2014 at 2:04 PM
Mungkin tiada kaitan dgn topik di atas, saya teringin membaca analisis serta input ustaz tentang kemenangan AKP dalam pilihan raya Turki baru-baru ini serta tekanan terhadap pemerintahan Erdogan yang dianggap semakin menampakkan ciri2 “autokratik”. Terima kasih 🙂
03/04/2014 at 4:47 PM
Laman buku, instagram, dan saifulislam.com.
Saya pilih saifulislam.com, mengenali Ustaz dapatlah mengenali sejarah.
03/04/2014 at 11:14 PM
“…namun saya benar-benar berharap agar sekurang-kurangnya ada seorang anak kami yang berminat dengan bidang sejarah, menjadi teman berdiskusi dengan saya di usia tua, agar tercegah dari nyanyuk dan berhabuknya perpustakaan rumah kami.”
somehow, somewhat, sangat terkesan dengan tulisan ini. arwah datuk sebelah ibu ialah pencinta sejarah dan boleh dikira tokoh sejarah tempatan di muar. tapi tak pernah hargai mahupun ambil peluang untuk belajar sebab datuk sudah uzur ketika itu dan kami masih kecil untuk menghargai serta kurang pendedahan/ penekanan untuk mencintai sejarah sebagaimana beliau. arwah datuk sewaktu uzurnya pernah diziarahi beberapa orang pelajar sejarah universiti tempatan dan daripada laporan akhbar (yang ditampal di papan notis hospital), seingat saya arwah datuk kelihatan sangat gembira dan rancak bercerita/ berkongsi dengan tetamunya tentang sejarah.
kecil-kecil balik kampung suka juga selongkar gobok cari buku-buku melayu lama walaupun ejaan macam salah dan jalan cerita macam aneh. entah mana buku-buku tu sekarang..
semoga Allah makbulkan doa ustaz dan pelihara ustaz sekeluarga.
30/06/2014 at 3:54 PM
Assalamualaikum ustaz. Sudah lama tak bertamu di blog ustaz. Kesibukan sejak sudah bergraduasi, bekerjaya, dan berkeluarga membataskan masa membaca blog2. Naurah sudah besar dan bijak. Rindu telatahnya. Saiful Islam juga sudah jadi anak bujang. Saya doakan kesejahteraan ustaz sekeluarga. Always love your family-related posts. Saya harap new parents generasi saya tak lupa mendedahkan anak2 mereka dgn sejarah. Bawa anak2 ke muzium, belikan buku2 cerita dan atlas agar minat terhadap sejarah terpupuk.
Contohnya, boleh ceritakan kpd anak2 tentang dagangan teh ke Melaka, lalu berlanjutan ke Boston Tea Party.
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved